Hvað heitir eitraðasta slangan eða snákurinn ? Gera verður greinamun á hver er hættulegasti snákurinn og hver er eitraðastur því að eitruðustu snákarnir eru kannski ekki alltaf þeir hættulegustu af því að þeir bíta ekki eins oft og hinir . Í Bandaríkjunum eru hættulegustu snákarnir skröltormar ( rattlesnakes ) sem eru kallaðir eystri og vestari diamondbacks . Skröltormar eru svo algengir að það er langlíklegast að vera fyrir biti þeirra . Eitraðasti snákurinn í Bandaríkjunum er hins vegar kóralsnákurinn en hann hefur ekki bitið svo marga því hann er svo lítill og lætur ekki sjá sig mikið . Á hverju ári eru 45.000 skráð snákabit í Bandaríkjunum . Í þeirri tölu eru talin með bit frá snákum sem ekki eru eitraðir . Árlega deyja 9 - 15 menn sem verða fyrir bitum . Eitraðasti snákurinn í heimi heitir á ensku Fierce Snake ( Oxyuranus microlepidotus ) sem mætti þýða á íslensku sem tryllti snákurinn . Hann lifir í Ástralíu . Mesta eitur sem fundist hefur í einu biti frá þessum snák er 110 millgrömm en það er nóg til að drepa 100 menn eða 250.000 mýs . Aðrir eitraðir snákar eru : Australian Brown Snake ( Pseudonaja textilis ) sem einnig lifir í Ástralíu . Á íslensku mætti þýða nafn hans sem Brúni ástralski snákurinn . Til að drepa mann nægir 2 mg af eitri hans . Malayan Krait-snákur ( Bungarus candidus ) heitir snákur sem lifir í Suðaustur-Asíu og Indónesíu . Um helmingslíkur eru á því að deyja ef maður verður fyrir biti hans þó að notað sé mótefni . Taipan-snákur ( Oxyuranus scutellatus ) lifir einnig í Ástralíu . Eitur Taipan-snáksins dugar til þess að drepa allt að 12.000 naggrísi . Tiger Snake ( Notechis scutatus ) mætti kalla á íslensku tígrisdýrasnákinn . Hann lifir líka í Ástralíu . Hann drepur fleira fólk í Ástralíu en nokkur annar snákur þar í landi . Beaked Sea Snake ( Enhydrina schistosa ) mætti kalla gogglagaða sjósnákinn . Sá lifir í Suður-Asíu og í vötnum í Arabíu . Saw Scaled Viper ( Echis carinatus ) lifir í Afríku . Snákurinn er sá hættulegasti í Afríku því hann drepur fleira fólk en allir aðrir eitraðir snákar í þeirri heimsálfu . Hann er fimm sinnum eitraðari en kóbraslangan og sextán sinnum eitraðari en Russell´s Viper . Coral snake ( Micrurus fulvius ) sem mætti nefna kóralsnákinn á íslensku lifir í Norður-Ameríku . Eitur þeirra er mjög sterkt en oft eru þeir of litlir til að geta drepið manneskju . Kóralsnákurinn er eini ættingi kóbraslöngunnar í Bandaríkjunum . Boomslang eins og hann kallast á ensku ( Dispholidus fypus ) lifir í Afríku . Hann er hættulegasta eiturslangan í heiminum af þeim sem hafa höggtennur aftast í munninum . Höggtennur þeirra eru mjög langar og getur slangan opnað kjaftinn allt upp í 180° til að bíta . - - Hinn frægi skriðdýrafræðingur Karl P. Schmidt dó 28 klukkustundum eftir að hafa verið bitinn af þessari slöngu . Daginn eftir bitið hringdi hann í vinnuna og sagði að sér liði vel og hann myndi mæta bráðum í vinnuna - - en tveimur klukkustundum síðar var hann dáinn . Death Adder ( Acanthopis antarctius ) mætti þýða á íslensku sem naðra dauðans . Naðran lifir í Ástralíu og á Nýju-Gíneu og líkist eiturslöngu . Hún er náskyld kóbraslöngum . Bit hennar er mjög hættulegt . Um 180 milligröm af eitri koma úr biti hennar og 10 milligrömm nægir til þess að drepa manneskju . Þetta svar er eftir grunnskólanema á námskeiði Vísindavefsins sem haldið er í samvinnu við samtökin Heimili og skóla og Fræðslumiðstöð Reykjavíkurborgar vegna bráðgerra barna .